​Бүхэ барилдаанай найр Буряад уласта үнгэргэгдэбэ\nСпорт 16 mar 2020 1231\n​​Бүхэ барилдаанай найр Буряад уласта үнгэргэгдэбэ\nСагаан һарын найрта зорюулагдаһан буряад бүхэ барилдаагаар мүрысөөн Улаан-Үдэдэ үнгэрһэн амаралтын үдэрнүүдтэ эмхидхэгдэбэ. Тус хэмжээ ябуулгада 600-һаа дээшэ тамиршад болон олон тоото харагшад сугларһан байна гээд тэмдэглэлтэй.\n15 үдэртэ үнгэргэгдэг Монлам Ченмо хуралай удаа Сагаалганда зорюулан Ородой Холбоото Уласай буддын шажанай заншалта Сангха заншалта ёһоор, бүхэ барилдаагаар мүрысөө үнгэргэдэг.\nБайгша оной тамирай мүрысөөндэ хүбүүд юһэн шэгнүүртэ хаба шадалаа туршаа. Баяр Жигжитов (Атаган-Дэрэстын дасан), Армик Мурадян (Ивалгын дасан), Данзан Ванданов (Чесаанай дасан), Сергей Банзаракцаев (Бултумурай дасан), Бато-Дорж Цыренов (Гэгээтын дасан), Баир Баяндуев (Баргажанай дасан), Батор Мункуев (Цээжэ-Бургалтайн дасан), Аюр Доржиев («Балдан Брэйбун»дасан) болон Алдар Чимитов (Чесаанай дасан) өөр өөрын шэгнүүртэ түрүүлээ. Тиихэдэ шэгнүүр бүхэндэ 30-һаа 60 хүрэтэр тамиршад барилдаа гээд тэмдэглэлтэй.\nАнха түрүүшныхиеэ 2008 оной үхибүүд барилдаанай хибэс дээрэ хабаа шадалаа туршаа гээд тэмдэглэлтэй. Усть-Ордын дасанай Анатолий Олзонов түгэсхэлэй шатада Цээжэ-Бургалтайн дасанай Алдар Гуржаповые илажа шадаа. «Балдан Брайбун» дасанай түлөөлэгшэ Эрдэм Аюшеев гурбадахи һуури эзэлээ.\nЕхэшүүлэй дунда барилдаа Алексей Раднаев хүтэлжэ, тамиршадай намтартай танилсуулаа, шангууд тухай хөөрэжэ, һонирхолтойгоор үнгэргөө. Тиихэдэ ургажа ябаһан улаан бургааһад ерээдүйдэ нэрэтэй, солотой барилдаашадаа булиха гэжэ ойлгохоор.\n63 кг хүрэтэр шэгнүүртэ Усть-Ордын дасанай Алексей Мантатов, 75 кг хүрэтэр шэгнүүртэ Сээжэ-Бургалтайна дасанай Сангади Ульзытуев гэгшэд түрүүлээ. 75 килограммһаа дээшэ шэгнүүртэ Баир Омоктуев Баин Жимбеев хоёр тулалдажа, Баир Омоктуев түрүү һуури эзэлээ.\nБуряад Улас Баир Омоктуев Ивалгын дасан Буддын шажанай заншалта Сангха бүхэ барилдаан\n​Январиин 26-һаа 30 болотор «Гран-При Иван Ярыгин» гэһэн уласхоорондын тэмсээн болохонь\n13 jan 232\n​Шатараар Европодо амжалтанууд\n​Алиса Жамбалова Олимпиин нааданда оролсохогүй\n12 jan 104\n​Эдэл даа эрхимүүд\n30 dec 242\n​Суута һоригшын дурасхаал\n29 dec 297\n​Тамирай тобшо һонинууд\n23 dec 348\n23 dec 268\n​Дэлхэйн абарга Борис Будаевай шанда хүртэхын түлөө\n20 dec 184\n​Тамирай баатарнуудые түүрээгшэд\n19 dec 272\n​Буряадаймнай мэдээжэ санашан мүнгэн медальда хүртэбэ\n14 dec 363